Wat maak Sondagskool effektief? – FXit Lesse wat Leef
Metodes van kommunikasie verander by die dag.
As ek vanaf Pretoria ŉ boodskap vir my suster in Piketberg wil stuur, sal dit dom wees om vir haar ŉ brief te skryf en ŉ poskantoor te gaan soek. Ek sal aan ŉ ander metode moet dink om die inligting effektief te kommunikeer.
Dis ŉ beginsel wat Larry Page en Sergey Brin reg verstaan het. 1. Hulle het vir hulleself ŉ doelwit of uitkoms gestel: soveel moontlik inligting moet toeganklik wees vir soveel moontlik mense. 2. Toe soek hulle ŉ METODE om inligting effektief te kommunikeer.
Die resultaat: Google. In die Junie 2018 opname word Page aangedui as die negende rykste persoon ter wêreld met ŉ netto waarde van $53.6 miljard.
Toegepas op die Sondagskool lyk dit amper dieselfde: inligting (Bybelinhoud en -beginsels) moet effektief aan kinders van verskillende ouderdomme gekommunikeer word. Die uitdaging is om die regte METODE(S) te gebruik.
Die proses gaan niemand $53.6 miljard ryker maak nie, maar vir seker gaan die eindresultaat oneindig meer waarde hê as al die skatte in die wêreld. Dis dus van die uiterste belang dat hierdie proses sal slaag.
Die beginsel is só eenvoudig: Die leermetode moet in lyn wees met die kind se leervermoë en leerprofiel. We should teach the way they learn (Ignacio Estrada). Die proses om hieraan gestalte te gee, verg egter heelwat wysheid, tyd en innoverende denke.
Sondagskoolmateriaal vir gr R tot gr 11: http://www.fxit.co.za.
Author FXit.lessewatleefPosted on Augustus 28, 2018 Augustus 27, 2018
Vorige Previous post: Is alles reg met die erediens?
Volgende Next post: Kinders kan nie vir lank stilsit nie. (Rêrig?)